বৃহস্পতিবার দুপুর ১২ টায় উপজেলা ইউনিয়ন পরিষদ এসোসিয়েশন কার্যালয়ে সংবাদ সম্মেলনে লিখিত বক্তব্য এসোসিয়েশন এর সাধারণ সম্পাদক ফিরোজ আহম্মেদ রিজু বলেন উপজেলার মোকামতলা ইউনিয়ন পরিষদের ৫৩ শতক জায়গা নিয়ে দীর্ঘদিন যাবৎ স্থানীয় উচ্চ বিদ্যালয়ের সঙ্গে মামলা চলে আসছে। মামলা নিজ গতিতেই চলবে এটাই স্বাভাবিক। এটা সম্পূর্ণ আদালতের ব্যাপার। কিন্তু দুঃখ জনক ব্যাপার হঠাৎ করে গত ২৬ সেপ্টেম্বর /১৭ , মঙ্গলবার বিকাল ৪টার দিকে মোকামতলা ইউনিয়ন পরিষদের চেয়ারম্যান মোখলেছার রহমান স্থানীয় একটি ব্যাংকের কাজ শেষে পরিষদে আসার সময় রাস্তায় তার পথ রোধ করে মোকামতলা উচ্চ বিদ্যালয়ের প্রধান শিক্ষক মোঃ আশরাফুল ইসলাম সহ কয়েকজন যুবক। এসময় তাকে রড ও লাঠি দিয়ে পূর্ব পরিকল্পিত ভাবে মারপিট করে মারাত্বক ভাবে জখম করে। এই সমস্ত সন্ত্রাসী কার্যকলাপ বন্ধের লক্ষ্যে আমরা সংবাদ সম্মেলনের মাধ্যমে উক্ত সন্ত্রাসী প্রধান শিক্ষক সহ তার সন্ত্রাসী বাহিনীদের কে আগামী ২৪ ঘন্টার মধ্যে গ্রেফতার করে আইনের আওতায় আনার জন্য পুলিশ প্রশাসন ও সংশ্লিষ্ট ব্যক্তিদের নিকট জোর দাবী জানাচ্ছি। উক্ত সংবাদ সম্মেলনে উপস্থিত ছিলেন উপজেলা পরিষদের চেয়ারম্যান আবু নাছর মাও আলমগীর হুসাইন, পৌর মেয়র তৌহিদুর রহমান, উপজেলা ভাইস চেয়ারম্যান আব্দুস সামাদ, মহিলা ভাইস চেয়ারম্যান বিউটি বেগম সহ ১২ ইউনিয়নের চেয়ারম্যান বৃন্দ।